《庚戌1790秋暮赴澎湖赈恤风灾遇飓折至东吉洋默祷于神始抵澎之峙里澳诗以志险》
清代·杨廷理

为议澎民赈，劳予百战身。
风波惊乃觉，天佑祷逾神。
浪息鱼龙静，光开日月新。
不知漂泊者，曾有未安人。

作者简介：杨廷理，字清和，号半缘，又号更生，柳州人。乾隆丁酉拔贡，历官福建台澎兵备道，罢，复起建宁知府。有《知还书屋诗钞》。